A NYESZ-számládat bármikor megszüntetheted úgy, hogy eladod az értékpapírokat és kiutalod a számláról a pénzt részben vagy egészben. Ideális esetben a számlamegszűntetést 10 év elteltével és nyugdíjba vonulás után teszed meg. Ekkor a NYESZ-en lévő értékpapírokat eladod, az értük kapott pénzt és az évek alatt összegyűlt adóvisszatérítést kiutalod magadnak adómentesen, a számla pedig megszűnik. Adóköteles a számlazárás, ha a 10 év letelte előtt zárod be, vagy ha nyugdíjasként a harmadik év előtt. A megkapott adójóváírásokat 20 százalékkal növelten kell visszafizetned, ha a nyugdíjkorhatárt nem érted el és még a 10 év sem telt le. Egy másik módja a megszüntetésnek, ha TBSZ-szé alakítod a NYESZ-t. Ekkor az utolsó két év adóvisszatérítését kell visszafizetned 20 százalékkal növelten.